Osvaldus Aranha
Osvaldus Euclides de Sousa Aranha, usitate Osvaldus Aranha (natus in Alegrete in provincia Fluvio Magno Meridionali die 15 Decembris 1894; mortuus Urbe Fluminensi die 27 Ianuarii 1960), fuit politicorum peritus, negotiorum externorum minister (1937–1945), et legatus Brasilianus, qui anno 1930 sub Getulio Vargas praestans factus est. Osvaldus Aranha fuit a mense Septembri 1947 usque ad mensem Septembrem 1948 Consociationis Nationum Communis Conventus praeses, dum civitatis Israel creationi favit.